Ponori i ušće rijeke Gacke. 
Piše Ilija Šarinić, ravnajući učitelj u Švici. 
ik 
Kod Otočca dijeli se Gacka u dva rukava, Desnim duljim 
rukavom, protječe ravnicom kroz Staro Selo, Drenov Klanac i 
Brlog. Ovđe se razdvaja opet na dva dijela cijepa od kojih se jedan 
nakon kraćeg tijeka izgubi u ponorima Gusić-polja, dok drugi, nakon 
mnogog krivudanja kroz Kompolje, dolazi u Vlaško polje, gdje 
također ponire. 
Lijevi rukav Gacke, što se je kod Otočca odijelio, kraćeg je 
tijeka, ali vodom obilatiji, jer od sve količine vode u Gacki kreću 
?/, lijevim rukavom u Švicu, a !/, desnim u Brlog. Po tom, što je 
lijevi rukav Gacke krenuo u Švicu, biti će, da je ovo selo i dobilo 
ime, jer imade korijen u staroslovenskom »Sui« t. j. lijevi; dakle 
»lijevica == šuica«, a po tom Švica. I danas se čuje u narodu 
mjesto lijeva ruka »šuvaka«. Taj se je lijevi rukav prije mnogo 
više razlijevao po polju između Otočca i Švice, a i danas se vidi 
staro korito, kao i mnoge jame, gdje se je voda skupljala ili po- 
nirala. Znade se i mjesto gdje su i mlinovi stajali, kao ispod kuće 
Antića. Danas se voda tuda razlije samo za velikog porasta u ko- 
ritu, jer je Gacka od Otočca prema Švici regulirana, pa su sada i 
manje poplave. 
Uslijed te regulacije teče pravcem do sela Šumećice, med 
kojim se uzdiže crnogoričina šuma, koja već kod zadnjih kuća prema 
Švici sasma prestaje i nastavlja se bjelogoricom. Taj je prelaz tako 
nagao, da ti se pričinja, kao da je netko tu šumu posijao do sta- 
novite međe. Kod Šumećice čini Gacka i nekoliko zavoja, a gdjegdje 
se svraća u neznatne škulje, da se i tu podzemno gubi. Drugdje 
ju opažaš u dubokim jamama, a vrteća se voda na površini doka- 
zuje ti, da je i tu podzemno ne staje. To se može opaziti i u 
onom desnom rukavu na više mjesta i u Otočcu; narod to zove >»vir«. 
Nešto više gubi se vode u Šumećici u jednom ponoru, nad 
kojim je mlinica Žubrinićeva, u kojoj voda okreće tri mlina, a 
